Герой публікацыі «Нашай Нівы» Алег Радзюк захварэў на рак скуры, яму патрэбна дапамога
17.06.2017 / 11:09
Герой публікацыі «Нашай Нівы» Алег Радзюк захварэў на рак скуры, яму патрэбна дапамога 21
Алег Радзюк, фота Настассі Храловіч
Алег Радзюк, вытворца прыладаў для двубояў маркі «ALEH», хварэе на рак скуры, і яму патрабуецца аперацыя коштам 2000 (дзве тысячы) даляраў.
Алег Радзюк, якога сябры і знаёмыя клічуць Дзядзькам Алегам, вядомы сваёй адкрытасцю і добразычлівасцю. Пра яго самога і ягоную дзейнасць распавядала Наша Ніва. Дзядзька Алег, раней сам каратыст і баксёр, цяпер вырабляе экіпіроўку для беларускіх байцоў —прафесіяналаў і аматараў, сам вядзе і прапагандуе здаровы лад жыцця. Ён заўзятар мінскага «Тарпеда», у жыцці карыстаецца беларускай мовай. Усё інфармацыйнае суправаджэнне яго дзейнасці таксама вядзецца па-беларуску.
Таксама Алег Радзюк займаецца арганізацыяй дапамогі затрыманым па «справе патрыётаў» і іх сем’ям. Да таго ж ён арганізоўваў бясплатныя трэніроўкі па боксе для дзяцей і юнакоў.
Цяпер гэтаму чалавеку самому патрэбная дапамога, хоць ён і не любіць пра гэта гаварыць. Кажа, што падтрымліваць цяпер трэба незаконна затрыманых і абвінавачаных. Калі ж вы хочаце аказаць матэрыяльную дапамогу Алегу Радзюку на лячэнне ад раку скуры, то можна перавесці сродкі на наступныя рэквізіты:
Філіял №527 ААТ «АСБ Беларусбанк»
У той жа час вы таксама можаце дапамагчы, набываючы ў яго экіпіроўку для двубояў. Усе прылады робяцца ўручную і вылучаюцца высокай якасцю, пацверджанай шматлікімі беларускімі байцамі. Прадукцыю маркі «ALEH» можна замовіць непасрэдна ў самога Алега Радзюка па тэлефоне +375 29 779 03 63.
Дзядзька Алег: «У свеце ўсім кіруе сіла»
15.06.2017 / 13:49
Кругом рак.
Панове, асабліва з IT, трэ скінуцца!
Хорошо, что рак кожи один из самых легких в лечении.